વાત જાણે કે એમ હતી કે ઘણાં વર્ષો પહેલાં અમેરિકામાં એક ખેતરમાં પાણી માટે બોર કરતી વખતે તેમાંથી જવલનશીલ એક પ્રવાહી નીકળ્યું. ખેડૂત ગભરાઈ ગયો. તે ભાગ્યો. દૂર રહેતા એક માણસને આ વાતની ખબર પડતા તે પેલા ખેડૂતના ખેતરમાં ગયો. એ વૈજ્ઞાાનિક દ્રષ્ટિકોણ ધરાવતો હતો. એણે એ ખેતર ખરીદી લીધું આસપાસના ખેતરો પણ ખરીદી લીધા. એ માણસને ખ્યાલ આવી ગયો કે ખેતરમાંથી નીકળેલું જવલનશીલ પ્રવાહી આવતી કાલનું ઈંધણ બની શકે છે. એણે કેટલાક પ્રયોગ કરી એ કીચડવાળા પ્રવાહીને શુદ્ધ કર્યું જે બળતણના ઈંધણ તરીકે જાણીતું બન્યું. એ પછી પેટ્રોલ આવ્યું, ડીઝલ આવ્યું, કેરોસીન અને ડામર આવ્યો. પરંતુ બળતણના ઈંધણ પર ઈજારો પ્રસ્થાપિત કરવા એક પછી એક હત્યાઓ થતી ગઈ. એ કંપનીના જ એક માણસે ક્રૂડ પરના ઈજારા અંગે પુસ્તક લખ્યું. “સેવન સિસ્ટર્સ” અમેરિકાની જે સાત પેટ્રોલિયમ કંપનીઓ બની તે સેવન સિસ્ટર્સ તરીકે ઓળખાઈ.